Aari
Aari ( ’pinta-ala’, tunnus a) on pinta-alan yksikkö ja kooltaan sata neliömetriä. Neliön muotoinen aari on siis 10 metriä × 10 metriä. Sata aaria on hehtaari. Aaria on käytetty pienistä pellon tai metsän aloista puhuttaessa.
Askari
Askari () on arabian ja swahilin "sotilasta" tarkoittava sana, jolla tarkoitettiin alun perin alkuperäiskansoista koostuvia siirtomaavaltojen joukkoja Itä-Afrikassa ja Lähi-idässä. Sanaa on käytetty myös puolisotilaallisista-, turvallisuus- ja poliisijoukoista. Apartheidin aikana termiä käytettiin Etelä-Afrikan armeijan vangitsemista PAC:n ja ANC:n sissisotilaista, jotka "käännytettiin" apartheid-hallinnon vakoilijoiksi ja sotilaiksi. Toisen maailmansodan aikana natsit käyttivät termiä "askarit" puna-armeijasta.